CELEX: 32019R1964
Language: sl
Date: 2019-11-26 00:00:00
Title: Izvedbena uredba Komisije (EU) 2019/1964 z dne 26. novembra 2019 o izdaji dovoljenja za L-lizin, tekoč (baza), L-lizin monohidroklorid, tekoč, L-lizin monohidroklorid, tehnično čist, in L-lizin sulfat kot krmne dodatke za vse živalske vrste (Besedilo velja za EGP)

28.11.2019   
               
               
                  SL
               
               
                  Uradni list Evropske unije
               
               
                  L 307/3
               
            
         IZVEDBENA UREDBA KOMISIJE (EU) 2019/1964
         z dne 26. novembra 2019
         o izdaji dovoljenja za L-lizin, tekoč (baza), L-lizin monohidroklorid, tekoč, L-lizin monohidroklorid, tehnično čist, in L-lizin sulfat kot krmne dodatke za vse živalske vrste
         (Besedilo velja za EGP)
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe Evropskega parlamenta in Sveta (ES) št. 1831/2003 z dne 22. septembra 2003 o dodatkih za uporabo v prehrani živali (1) in zlasti člena 9(2) Uredbe,
         ob upoštevanju naslednjega:
         
                     (1)
                  
                  
                     Uredba (ES) št. 1831/2003 določa izdajo dovoljenj za dodatke za uporabo v prehrani živali ter razloge in postopke za izdajo takih dovoljenj. Člen 10(2) navedene uredbe določa, da se dodatki, dovoljeni v skladu z Direktivo Sveta 82/471/EGS (2), ponovno ocenijo.
                  
               
                     (2)
                  
                  
                     Z Direktivo Komisije 88/485/EGS (3) so bili L-lizin, koncentrat, tekoč (baza), L-lizin monohidroklorid, koncentrat, tekoč, L-lizin monohidroklorid, tehnično čist, in L-lizin sulfat, pridobljen s fermentacijo s Corynebacterium glutamicum, odobreni brez časovne omejitve v skladu z Direktivo 82/471/EGS. Navedeni dodatki so bili v skladu s členom 10(1) Uredbe (ES) št. 1831/2003 naknadno vpisani v register krmnih dodatkov kot obstoječi proizvodi.
                  
               
                     (3)
                  
                  
                     V skladu s členom 10(2) Uredbe (ES) št. 1831/2003 v povezavi s členom 7 navedene uredbe so bile predložene vloge za ponovno oceno L-lizina, koncentrat, tekoč (baza), L-lizina monohidroklorida, koncentrat, tekoč, L-lizina monohidroklorida, tehnično čist, in L-lizina sulfata, pridobljenega s fermentacijo s Corynebacterium glutamicum, kot krmnih dodatkov za vse živalske vrste. V skladu s členom 7 uredbe (ES) št. 1831/2003 so bili vloženi tudi zahtevki za dovoljenje za L-lizin, koncentrat, tekoč (baza), L-lizin monohidroklorid, koncentrat, tekoč, L-lizin monohidroklorid, tehnično čist, in L-lizin sulfat za vse živalske vrste. V skladu s členom 7(3) navedene uredbe so bili navedenim zahtevkom priloženi zahtevani podatki in dokumenti.
                  
               
                     (4)
                  
                  
                     Zahtevki zadevajo dovoljenja za L-lizin, tekoč (baza), L-lizin monohidroklorid, koncentrat, tekoč, L-lizin monohidroklorid, tehnično čist, in L-lizin sulfat kot krmne dodatke za vse živalske vrste in njihovo uvrstitev v kategorijo dodatkov „nutrivni dodatki“.
                  
               
                     (5)
                  
                  
                     Evropska agencija za varnost hrane (v nadaljnjem besedilu: Agencija) je v svojih mnenjih z dne 11. septembra 2013 (4), 28. oktobra 2014 (5), 10. marca 2015 (6), 16. junija 2015 (7), 2. decembra 2015 (8), 19. aprila 2016 (9), 28. novembra 2018 (10) (11), in 3. aprila 2019 (12) navedla, da L-lizin, koncentrat, tekoč (baza), pridobljen z Escherichia coli FERM BP-10941, Escherichia coli FERM BP-11355, Corynebacterium glutamicum KCCM 11117P, Corynebacterium glutamicum NRRL B-50547, Corynebacterium glutamicum NRRL B-50775 in Corynebacterium glutamicum KCCM 10227, L-lizin monohidroklorid, koncentrat, tekoč, pridobljen z Escherichia coli FERM BP-10941 in Escherichia coli FERM BP-11355, L-lizin monohidroklorid, tehnično čist, pridobljen z Escherichia coli FERM BP-10941, Escherichia coli FERM BP-11355, Escherichia coli CGMCC 3705, Escherichia coli CGMCC 7.57, Corynebacterium glutamicum NRRL B-50547, Corynebacterium glutamicum NRRL B-50775, Corynebacterium glutamicum KCCM 11117P in Corynebacterium glutamicum KCCM 10227, ter L-lizin sulfat, pridobljen s Corynebacterium glutamicum KCCM 10227 in Corynebacterium glutamicum DSM 24990, pod predlaganimi pogoji uporabe nimajo škodljivega vpliva na zdravje živali, na varnost potrošnika ali na okolje. Pogoj za varnost dodatkov, pridobljenih z gensko spremenjenimi mikroorganizmi, zlasti s Corynebacterium glutamicum NRRL B-50547, je izvajanje proizvodnega postopka za zagotovitev, da v končnem proizvodu ni prisotna rekombinanta DNK proizvodnega seva. Agencija je navedla tudi, da je treba štiri oblike L-lizina šteti za nevarne za uporabnike dodatkov, zlasti ob vdihavanju. Nekatere oblike je treba šteti tudi za rahlo dražilne za oči ali jedke za kožo in oči. Zato Komisija meni, da bi bilo treba sprejeti ustrezne zaščitne ukrepe, da se preprečijo škodljivi učinki na zdravje ljudi, zlasti kar zadeva uporabnike dodatkov. Agencija je prav tako ugotovila, da so dodatki učinkovit vir aminokisline L-lizin za vse živalske vrste in da bi jih bilo treba zaščititi pred razgradnjo v vampu, da bi bili pri prežvekovalcih enako učinkoviti kot pri neprežvekovalcih. Agencija meni, da ni potrebe po posebnih zahtevah v zvezi s poprodajnim nadzorom. Potrdila je tudi poročilo o analiznih metodah krmnih dodatkov v krmi in vodi, ki jih je predložil referenčni laboratorij, ustanovljen s členom 21 Uredbe (ES) št. 1831/2003.
                  
               
                     (6)
                  
                  
                     Imeni „L-lizin, koncentrat, tekoč (baza)“ in „L-lizin monohidroklorid, koncentrat, tekoč“ bi bilo treba spremeniti v „L-lizin, tekoč (baza)“ in „L-lizin monohidroklorid, tekoč“, saj je najmanjša vsebnost L-lizina v navedenih dodatkih zgolj 50 % oziroma 22 %.
                  
               
                     (7)
                  
                  
                     Ocena L-lizina, koncentrat, tekoč (baza), L-lizina monohidroklorida, koncentrat, tekoč, L-lizina monohidroklorida, tehnično čist, in L-lizina sulfata, pridobljenih s fermentacijo s Corynebacterium glutamicum spp. ali z Escherichia coli spp., kot je navedeno v uvodni izjavi 5, je pokazala, da so pogoji za dovoljenje iz člena 5 Uredbe (ES) št. 1831/2003 izpolnjeni. Zato bi bilo treba dovoliti uporabo navedenih snovi, kakor je opredeljeno v Prilogi k tej uredbi.
                  
               
                     (8)
                  
                  
                     Ker ni varnostnih razlogov, zaradi katerih bi morali takoj začeti veljati spremenjeni pogoji za izdajo dovoljenja za L-lizin, koncentrat, tekoč (baza), L-lizin monohidroklorid, koncentrat, tekoč, L-lizin monohidroklorid, tehnično čist, in L-lizin sulfat, pridobljen s fermentacijo s Corynebacterium glutamicum, je primerno omogočiti prehodno obdobje, da se lahko zainteresirane strani pripravijo na izpolnjevanje novih zahtev, nastalih zaradi izdaje dovoljenja.
                  
               
                     (9)
                  
                  
                     Ukrepi iz te uredbe so v skladu z mnenjem Stalnega odbora za rastline, živali, hrano in krmo –
                  
               SPREJELA NASLEDNJO UREDBO:
         
            Člen 1
            Dovoljenje
            Snovi iz Priloge, ki spadajo v kategorijo dodatkov „nutritivni dodatki“ in funkcionalno skupino „aminokisline, njihove soli in analogi“, se dovolijo kot dodatki v prehrani živali v skladu s pogoji iz navedene priloge.
         
         
            Člen 2
            Prehodni ukrepi
            
               1.   L-lizin, koncentrat, tekoč (baza), L-lizin monohidroklorid, koncentrat, tekoč, L-lizin monohidroklorid, tehnično čist, in L-lizin sulfat, pridobljen s fermentacijo s Corynebacterium glutamicum, za katere je dovoljenje izdano z Direktivo 88/485/EGS, in premiksi, ki jih vsebujejo, se lahko dajejo na trg do 18. junija 2020 v skladu s pravili, ki se uporabljajo pred 18. decembrom 2019, in uporabljajo do porabe obstoječih zalog.
            
            
               2.   Posamična krmila in krmne mešanice, ki vsebujejo snovi iz odstavka 1, proizvedeni in označeni pred 18. decembrom 2020 v skladu s pravili, ki se uporabljajo pred 18. decembrom 2019, se lahko dajejo na trg in uporabljajo do porabe obstoječih zalog, če so namenjeni živalim za proizvodnjo živil.
            
            
               3.   Posamična krmila in krmne mešanice, ki vsebujejo snovi iz odstavka 1, proizvedeni in označeni pred 18. decembrom 2021 v skladu s pravili, ki se uporabljajo pred 18. decembrom 2019, se lahko dajejo na trg in uporabljajo do porabe obstoječih zalog, če so namenjeni živalim, ki niso namenjene za proizvodnjo živil.
            
         
         
            Člen 3
            Začetek veljavnosti
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 26. novembra 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 268, 18.10.2003, str. 29.
         
            (2)  Direktiva Sveta 82/471/EGS z dne 30. junija 1982 o nekaterih proizvodih, ki se uporabljajo v prehrani živali (UL L 213, 21.7.1982, str. 8).
         
            (3)  Direktiva Komisije 88/485/EGS z dne 26. julija 1988 o spremembi Priloge k Direktivi Sveta 82/471/EGS o nekaterih proizvodih, ki se uporabljajo v prehrani živali (UL L 239, 30.8.1988, str. 36).
         
            (4)  EFSA Journal 2013;11(10):3365.
         
            (5)  EFSA Journal 2014;12(11):3895.
         
            (6)  EFSA Journal 2015;13(3):4052.
         
            (7)  EFSA Journal 2015;13(7):4156.
         
            (8)  EFSA Journal 2016;14(3):4346.
         
            (9)  EFSA Journal 2016;14(5):4471.
         
            (10)  EFSA Journal 2019;17(1):5532.
         
            (11)  EFSA Journal 2019;17(1):5537.
         
            (12)  EFSA Journal 2019;17(5):5697.
      
      
         
            PRILOGA
            
                        Identifikacijska številka dodatka
                     
                     
                        Ime imetnika dovoljenja
                     
                     
                        Dodatek
                     
                     
                        Sestava, kemijska formula, opis, analizna metoda
                     
                     
                        Vrsta ali kategorija živali
                     
                     
                        Najvišja starost
                     
                     
                        Najnižja vsebnost
                     
                     
                        Najvišja vsebnost
                     
                     
                        Druge določbe
                     
                     
                        Datum poteka veljavnosti dovoljenja
                     
                  
                        mg dodatka/kg popolne krmne mešanice z vsebnostjo vlage 12 %
                     
                  
                        
                           Kategorija nutritivnih dodatkov. Funkcionalna skupina: aminokisline, njihove soli in analogi
                        
                     
                  
                        3c320
                     
                     
                        —
                     
                     
                        L-lizin, tekoč (baza)
                     
                     
                        
                           Sestava dodatka
                        
                        Vodna raztopina L-lizina z najmanj 50 % L-lizina
                        
                           Lastnosti aktivne snovi
                        
                        L-lizin, pridobljen s fermentacijo z Escherichia coli FERM BP-10941 ali
                        
                           Escherichia coli FERM BP-11355 ali
                        
                           Corynebacterium glutamicum KCCM 11117P ali
                        
                           Corynebacterium glutamicum NRRL B-50547 ali
                        
                           Corynebacterium glutamicum NRRL B-50775 ali
                        
                           Corynebacterium glutamicum KCCM 10227.
                        Kemijska formula: NH2-(CH2)4-CH(NH2)-COOH
                        Št. CAS: 56-87-1
                        
                           Analizne metode (1)
                           
                        
                        Za kvantifikacijo lizina v krmnem dodatku in premiksih, ki vsebujejo več kot 10 % lizina:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS/FLD) – EN ISO 17180.
                                 
                              Za kvantifikacijo lizina v premiksih, krmnih mešanicah in posamičnih krmilih:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS), Uredba Komisije (ES) št. 152/2009 (Priloga III, F).
                                 
                              Za kvantifikacijo lizina v vodi:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in optično detekcijo (IEC-VIS/FD); ali
                                 
                              
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično določitvijo (IEC-VIS).
                                 
                              
                     
                        Vse vrste
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Pri označevanju dodatka se navede vsebnost lizina.
                                 
                              
                                    2.
                                 
                                 
                                    L-lizin, tekoč (baza), se lahko daje na trg in uporablja kot dodatek v pripravku.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi morebitnih tveganj pri vdihavanju ter pri stiku s kožo in očmi za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala, kožo in oči.
                                 
                              
                                    4.
                                 
                                 
                                    Dodatek se lahko uporablja tudi prek vode za pitje.
                                 
                              
                                    5.
                                 
                                 
                                    Navedbe pri označevanju dodatka in premiksov: „Pri dodajanju L-lizina, zlasti prek vode za pitje, je treba upoštevati vse esencialne in pogojno esencialne aminokisline, da se prepreči neravnotežje.“
                                 
                              
                     
                        18.12.2029
                     
                  
                        3c321
                     
                     
                        —
                     
                     
                        L-lizin monohidroklorid, tekoč
                     
                     
                        
                           Sestava dodatka
                        
                        Vodna raztopina L-lizina monohidroklorida z najmanj 22 % L-lizina in največjo vsebnostjo vlage 66 % (najmanj 58 % L-lizina v suhi snovi)
                        
                           Lastnosti aktivne snovi
                        
                        L-lizin monohidroklorid, pridobljen s fermentacijo z
                        
                           Escherichia coli FERM BP-10941 ali Escherichia coli FERM BP-11355.
                        Kemijska formula: NH2-(CH2)4-CH(NH2)-COOH
                        Št. CAS: 657-27-2
                        
                           Analizne metode  (1)
                           
                        
                        Za določanje L-lizin monohidroklorida v krmnem dodatku:
                        
                                    —
                                 
                                 
                                    monografija o L-lizin monohidrokloridu iz Food Chemical Codex.
                                 
                              Za kvantifikacijo lizina v krmnem dodatku in premikse, ki vsebujejo več kot 10 % lizina:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS/FLD) – EN ISO 17180.
                                 
                              Za kvantifikacijo lizina v premiksih, krmnih mešanicah in posamičnih krmilih:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS), Uredba Komisije (ES) št. 152/2009 (Priloga III, F).
                                 
                              
                     
                        Vse vrste
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Na oznaki dodatka se navede vsebnost lizina.
                                 
                              
                                    2.
                                 
                                 
                                    L-lizin monohidroklorid, tekoč, se lahko daje na trg in uporablja kot dodatek v pripravku.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi morebitnih tveganj pri vdihavanju in pri stiku z očmi za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala in oči.
                                 
                              
                                    4.
                                 
                                 
                                    Navedbe na oznakah dodatka in premiksov: „Pri dodajanju L-lizina je treba upoštevati vse esencialne in pogojno esencialne aminokisline, da se prepreči neravnotežje.“
                                 
                              
                     
                        18.12.2029
                     
                  
                        3c322
                     
                     
                         
                     
                     
                        L-lizin monohidroklorid, tehnično čist
                     
                     
                        
                           Sestava dodatka
                        
                        Prašnata snov L-lizina monohidroklorida z najmanj 78 % L-lizina in največjo vsebnostjo vlage 1,5 %
                        
                           Lastnosti aktivne snovi
                        
                        L-lizin monohidroklorid, pridobljen s fermentacijo z
                        
                           Escherichia coli FERM BP-10941 ali Escherichia coli FERM BP-11355 ali Escherichia coli CGMCC 3705 ali Escherichia coli CGMCC 7.57 ali Corynebacterium glutamicum NRRL B-50547 ali
                        
                           Corynebacterium glutamicum NRRL B-50775 ali
                        
                           Corynebacterium glutamicum KCCM 11117P ali
                        
                           Corynebacterium glutamicum KCCM 10227.
                        Kemijska formula: NH2-(CH2)4-CH(NH2)-COOH
                        Št. CAS: 657-27-2
                        
                           Analizne metode  (1)
                           
                        
                        Za določanje L-lizina monohidroklorida v krmnem dodatku:
                        
                                    —
                                 
                                 
                                    monografija o L-lizin monohidrokloridu iz Food Chemical Codex.
                                 
                              Za kvantifikacijo lizina v krmnem dodatku in premikse, ki vsebujejo več kot 10 % lizina:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS/FLD) – EN ISO 17180.
                                 
                              Za kvantifikacijo lizina v premiksih, krmnih mešanicah in posamičnih krmilih:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS), Uredba Komisije (ES) št. 152/2009 (Priloga III, F).
                                 
                              Za kvantifikacijo lizina v vodi:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in optično detekcijo (IEC-VIS/FD); ali
                                 
                              
                                    —
                                 
                                 
                                    ionska kromatografija z derivatizacijo po koloni in fotometrično določitvijo (IEC-VIS).
                                 
                              
                     
                        Vse vrste
                     
                     
                        —
                     
                     
                        —
                     
                     
                        —
                     
                     
                        
                                    1.
                                 
                                 
                                    Na oznaki dodatka se navede vsebnost lizina.
                                 
                              
                                    2.
                                 
                                 
                                    L-lizin monohidroklorid, tehnično čist, se lahko daje na trg in uporablja kot dodatek v pripravku.
                                 
                              
                                    3.
                                 
                                 
                                    Vsebnost endotoksinov v dodatku in njihov potencial prašnosti morata biti taka, da je največja možna izpostavljenost endotoksinom 1 600  IU endotoksinov/m3
                                        (2) zraka.
                                 
                              
                                    4.
                                 
                                 
                                    Nosilci dejavnosti poslovanja s krmo zaradi morebitnih tveganj pri vdihavanju za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                                 
                              
                                    5.
                                 
                                 
                                    Dodatek se lahko uporablja tudi prek vode za pitje.
                                 
                              
                                    6.
                                 
                                 
                                    Navedbe na oznakah dodatka in premiksov: „Pri dodajanju L-lizina, zlasti prek vode za pitje, je treba upoštevati vse esencialne in pogojno esencialne aminokisline, da se prepreči neravnotežje.“
                                 
                              
                     
                        18.12.2029
                     
                  
                        3c324
                     
                     
                         
                     
                     
                        L-lizin sulfat
                     
                     
                        
                           Sestava dodatka
                        
                        V zrnih z najnižjo vsebnostjo L-lizina 52 % ter najvišjo vsebnostjo sulfata 24 %
                        
                           Lastnosti aktivne snovi
                        
                        L-lizin sulfat, pridobljen s fermentacijo s Corynebacterium glutamicum KCCM 10227 ali
                        
                           Corynebacterium glutamicum KCCM 24990.
                        Kemijska formula: C12H28N4O4•H2SO4/[NH2-(CH2)4-CH(NH2)-COOH]2SO4
                        
                        Št. CAS: 60343-69-3
                        
                           Analizne metode  (1)
                           
                        
                        Za kvantifikacijo lizina v krmnem dodatku in premiksih, ki vsebujejo več kot 10 % lizina:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično detekcijo (IEC-VIS/FLD) – EN ISO 17180.
                                 
                              Za določanje sulfata v krmnem dodatku:
                        
                                    —
                                 
                                 
                                    monografija Evropske farmakopeje 20301.
                                 
                              Za kvantifikacijo lizina v premiksih, krmnih mešanicah in posamičnih krmilih:
                        
                                    —
                                 
                                 
                                    ionskoizmenjevalna kromatografija z derivatizacijo po koloni in fotometrično določitvijo (IEC-UV) – Uredba Komisije (ES) št. 152/2009.
                                 
                              
                     
                        Vse vrste
                     
                     
                        —
                     
                     
                        —
                     
                     
                        10 000 
                     
                     
                        
                                    1.
                                 
                                 
                                    Pri označevanju dodatka se navede vsebnost L-lizina.
                                 
                              
                                    2.
                                 
                                 
                                    L-lizin sulfat se lahko daje na trg in uporablja kot dodatek v pripravku.
                                 
                              
                                    3.
                                 
                                 
                                    Nosilci dejavnosti poslovanja s krmo zaradi morebitnih tveganj pri vdihavanju za uporabnike dodatka in premiksov določijo postopke varnega ravnanja in organizacijske ukrepe. Kadar navedenih tveganj s takimi postopki in ukrepi ni mogoče odpraviti ali čim bolj zmanjšati, se dodatek in premiksi uporabljajo z osebno zaščitno opremo, vključno z zaščito za dihala.
                                 
                              
                                    4.
                                 
                                 
                                    Navedbe na oznakah dodatka in premiksov: „Pri dodajanju L-lizina je treba upoštevati vse esencialne in pogojno esencialne aminokisline, da se prepreči neravnotežje.“
                                 
                              
                     
                        18.12.2029
                     
                  
               (1)  Podrobnosti o analiznih metodah so na voljo na naslovu referenčnega laboratorija: https://ec.europa.eu/jrc/en/eurl/feed-additives/evaluation-reports.
            
               (2)  Izpostavljenost, izračunana na podlagi ravni endotoksinov in potenciala prašnosti dodatka v skladu z metodo, ki jo uporablja EFSA (EFSA Journal 2018;16(10):5458); analizna metoda: evropska farmakopeja 2.6.14 (bakterijski endotoksini).